Winny Puhh

Winny Puhh on eesti metal-punkansambel.Winny Puhh Discogs (inglise).

Tegevust alustati 1994. aastal Johannes Käisi nimelises Põlva Keskkoolis; asutajaliikmed on Ove Musting, Indrek Nõmm ja Olavi Sander. Bänd peab oma sünnikuupäevaks 28. septembrit 1994, mil valiti ansamblile nimi. 2009. aastal liitus bändiga teine trummar Kristjan Oden.

Kontsertidel kasutavad Winny Puhhi liikmed kostüüme ja näomaalinguid, sarnanedes nii rokkbändiga Kiss (mis on šokk rokk).Laupäevane kompott. Anneli ajaveeb. 10.09.2006.

 Muusikakarjäär 

Suurem tuntus saabus 2006. aastal, kui laul "Nuudlid ja hapupiim" võitis Raadio 2 Aastahiti üritusel aasta demo auhinna.Helen Uldrich. Aastahitid 2005: Padar, Nexus, Terminaator. Eesti Päevaleht. 05.01.2006. 

Winny Puhhi laulu "Vanamutt" video oli 2008. aastal nomineeritud Eesti muusikaauhinnale (kuid ei võitnud seda).Andri Maimets, Karilin Engelbrecht, Helen Teesalu. Muusikud soovivad ühte auhinda. Postimees. 02.04.2008.

Raadio 2 Aastahitt 2009 Top 40 edetabelis saavutas laul "Peegelpõrand", milles tegi kaasa ka räppar Genka, 456 häälega kuuenda koha.

Ansambel osales konkursil "Eesti Laul 2013" lauluga "Meiecundimees üks Korsakov läks eile Lätti". Winny Puhh saatis "Terevisiooni" enda eest intervjuud andma oma pressiatašee Olavi Ruitlase ja härra Korsakovi.Winny Puhh ei tea, miks ta konkursil osaleb. Eesti Laul 2013. 15.01.2013. Finaalis sai laul Birgit Õigemeele ja Grete Paia esitatud laulu järel kolmanda koha. Winny Puhhi etteastet Eesti Laulul on nimetatud üheks veidramaks eurolauluks läbi aegade.17 Totally Ludicrous Eurovision Song Contest Moments NME, 19. mai 201516 of the most wonderfully weird Eurovision entries ever witnessed The Irish Post, 8. mai 20189 of Eurovision's most surreal and ridiculous performances ever Cosmopolitan, 11. mai 2018Watch 11 of The Weirdest, Wackiest, and Most Outrageous Eurovision Performances of All Time popsugar.co.uk, 24. märts 2020 

2013. aastal tehti ka dokumentaalfilm "Winny Puhh: maailma veidraim bänd".Winny Puhh: maailma veidraim bänd ERR arhiiv

 Liikmed 
 Indrek Vaheoja (Korraldajaonu) – laul
 Silver Lepaste (Kartauto) – kitarr
 Ove Musting (Jürnas Farmer) – kitarr
 Indrek Nõmm (Koeraonu) – basskitarr
 Kristjan Oden (Väikepax) – trummid
 Olavi Sander (Olevik) – trummid

Albumid
 "Täämba õdagu praadimi kunna" (Legendaarne Records, 2006)
 "Brääznik" (Legendaarne Records, 2010)
 "Pole see jõumehe elu üldse kerge" (Clockwork, 2013)
 "Kes küsib?" (Clockwork, 2014)
 "kuusk kuusk kuusk" (Clockwork, 2023)

 Viited 

Välislingid
 Winny Puhhi koduleht.
 Winny Puhh. foorum Rada 7.
 Vidrik Võsoberg. Winny Puhh ajab udu ja teeb uut plaati. LõunaLeht. 07.07.2009.
 Mari Leosk. Setod: Winny Puhh pole mingid setod. LõunaLeht. 28.01.2010.

Kategooria:Eesti ansamblid